MCS เป๋าตุง! กำไร Q3/58 พลิกกำไร หลังทำการส่งออกเพิ่มขึ้น
MCS เป๋าตุง! กำไร Q3/58 พลิกกำไร 106.17 ลบ. จากปีก่อนขาดทุน 7.45 ลบ. โดยมีการส่งออกเพิ่มมากขึ้น ส่งผลให้รายได้จากการขายพุ่ง ขณะที่ช่วง 9 เดือนแรกมีกำไร 450.51 ลบ. เพิ่มขึ้นเกิน 40 เท่าตัว จากปีก่อนที่มีกำไร 10.37 ลบ.
16 พ.ย. 2558

บริษัท เอ็ม.ซี.เอส.สตีล จำกัด (มหาชน) หรือ MCS รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 106.17 ล้านบาท หรือมีกำไรสุทธิ 0.21 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 7.45 ล้านบาท หรือขาดทุนสุทธิ 0.01 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 450.51 ล้านบาท หรือ 0.90 บาทต่อหุ้น เพิ่มขึ้น 4246% จากช่วงเดียวกันของปีก่อนที่มีกำไรสุทธิ 10.37 ล้านบาท หรือ 0.02 บาทต่อหุ้น
ทั้งนี้ผลการดำเนินงานดังกล่าวที่พลิกกำไร เนื่องจากบริษัทมีการส่งออกเพิ่มขึ้น 281.62% ส่งผลให้รายได้จากการขายเพิ่มขึ้น 484.90 ลบ. หรือ 210.45%